text: 75-årig kvinde indhentede tyv på cykel og erobrede taske tilbage
  13 juni 2016 kl. 07.22
  En 75-årig kvinde handlede resolut, da en ung mand stjal hendes taske, mens hun kom cyklende i Sønderborg. Hun kørte efter tyven på sin cykel og erobrede tasken tilbage.
  Den 75-årige kvinde kom søndag eftermiddag cyklende på Hjortevej i Sønderborg, da en en ung mand på knallert stjal hendes taske og tog flugten på knallert.
  Resolut satte den den bestjålne kvinde efter tyven, der blev så befippet, at han kørte ind i en sort bil, der kom forbi. Derved kunne kvinden indhente tyven og erobre tasken tilbage, mens tyven løb bort.
  - Vi vil gerne i kontakt med bilisten i den sorte bil, der formentlig er en Ford, og høre, hvad han har set. Den unge røver beskrives som udenlandsk udseende, 175 cm. høj og 18 til 20 år med helt kortklippet hår i siderne og med en bred hanekam, siger vagtchef Ole Aamann, Syd- og Sønderjyllands Politi til TV SYD.
  Ifm. tasketyveri i Sønderborg søger vi chauffør til sort bil. Tyven beskrives som 20-årig mand m. sort, bred hanekam. Rød knallert #politidk
  Vi har måttet fjerne en kommentar til artiklen, fordi den var upassende. Vi opfordrer til, at man holder en sober tone i debatten.
  Med venlig hilsen
  Lars Feldthaus, TV SYD.
  